A házigazda szomszédja, Clara a lakásban várt. Nagyon esős, hűvös idő volt, így kérésemre előre befűtöttek. A címet a leírás alapján nem nehéz megtalálni, de a metrómegállótól csomagokat is cipelve inkább 5-10 percre található. Ideális a helyzete, a főbb látnivalók nagyon közel vannak. Szép a kert is. Hangulatos a tetőterasz és pazar a panoráma onnan, külön kulccsal lehet oda felmenni. A lakás rövid tartózkodásra ideális, főzni talán csak a kertben lehet kényelmesen, de teát, kávét az étkezőben lévő rezsón is el lehet készíteni. A környéken sok a jó étterem, különböző árfekvésekben. A ház régi, patinás, a lakásnak nem ártana a felújítás, de csak a ház külső felújítása után érdemes. Szívesen ajánlom a szállást másoknak.